ขอใช่แทนตัวเองว่าหนูนะคะ ตอนเวลาจะ 1 อาทิตย์แล้ว ที่ผ่านมาในหัวมีแต่ความคิดที่ว่า ทุกวันที่หนูมีชีวิตอยู่ต้องเจอแต่เรื่องที่ต้องผิดหวัง เจอแต่เรื่องแย่ ๆ เดิม ๆ จนเริ่มมีความรู้สึกหดหู่ ไม่อยากรับรู้อะไรต่อจากนี้ จากคนที่เกลียดความมืด กลับอยากจะวิ่งเข้าหา ไม่อยากอยู่ต่อ พยายามยิ้มให้ใครต่อใครเห็นว่าเราสนุกมีความสุข ทุกวันนี้กลับหัวเราะและยิ้มได้ยากขึ้น ซึมเศร้าจนคนรอบข้างเห็นได้ชัด บางครั้งคิดมากจนปวดหัวหูอื้อไปหมด เหมือนโลกหมุน อยู่ห้องคนเดียว ทั้งที่พยายามไม่คิดเรื่องแย่ ๆ กลับมีความรู้สึกเศร้าหดหู่เข้ามาแทนที่ ได้แต่ร้องไห้ จนอยากจะทำร้ายตัวเองเหมือนทำให้รู้ว่าคนที่จบตัวเองไปนั้นเพราะอะไร แต่ก็ได้แค่คิด นึกว่าคิดไปเอง ก็ลองทำแบบทดสอบกลับมีคำถามที่เกิดขึ้นในชีวิตเราจริง ๆ ถ้าเป็นแบบนี้บ่อย มันถึงจะเรียกว่าป่วยจริง ๆ ไหม เพราะไม่อยากให้ใครมามองว่าเป็นคนเรียกร้องความสนใจ เพราะการป่วยเป็นโรคนี้ยังมีหลายคนที่ยังไม่เข้าใจ
สวัสดีค่ะ จากอาการดังกล่าวมาเบื้องต้น อาจเป็นอาการของภาวะซึมเศร้า โรคซึมเศร้า หรือความผิดปกติทางการควบคุมอารมณ์หรือจัดการกับปัญหาภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม เก็บตัวมากขึ้น ร้องไห้คนเดียว ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปแต่หากภาวะซึมเศร้าเป็นนานติดต่อกันเกิน 2 สัปดาห์ร่วมกับ มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรคซึมเศร้า ที่ควรรีบไปพบจิตแพทย์ เพื่อรับการรักษาอย่างต่อเนื่องไม่ต้องกังวลว่าคนรอบข้างจะคิดอย่างไร หากเราป่วย แม้ว่าจะเป็นทางจิตใจก็ตาม ก็ควรรีบไปรักษาเพื่อสุขภาพจิตของเราเองการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป รักตัวเองให้มากๆ ไม่คิดทำร้ายตัวเองเด็ดขาดค่ะ